Απόφαση του Γενικού Δικαστηρίου (ένατο τμήμα) της 15ης Ιουλίου 2015 — Πορτογαλία κατά Επιτροπής
(Υπόθεση T‑314/13)
«Ταμείο Συνοχής — Ανάπτυξη των λιμενικών υποδομών της αυτόνομης περιφέρειας της Μαδέρας (λιμένας του Caniçal) — Μείωση της χρηματοδοτικής συνδρομής — Μη τήρηση της προθεσμίας λήψεως ορισμένης αποφάσεως — Παράβαση ουσιώδους τύπου»
1.                     Προσφυγή ακυρώσεως — Λόγοι — Παράβαση ουσιώδους τύπου — Μη τήρηση προθεσμίας ταχθείσας από τον νομοθέτη της Ένωσης — Αυτεπάγγελτη εξέταση από τον δικαστή (Άρθρο 263 ΣΛΕΕ) (βλ. σκέψη 30)
2.                     Οικονομική, κοινωνική και εδαφική συνοχή — Διαρθρωτικές παρεμβάσεις — Χρηματοδότηση από την Ένωση — Αναστολή ή μείωση χρηματοδοτικής συνδρομής λόγω παρατυπιών — Αποκλειστική προθεσμία για την έκδοση της αποφάσεως της Επιτροπής — Έναρξη (Κανονισμός 1083/2006 του Συμβουλίου, άρθρα 100 § 5 και 108, εδ. 2) (βλ. σκέψεις 31-33)
3.                     Οικονομική, κοινωνική και εδαφική συνοχή — Διαρθρωτικές παρεμβάσεις — Χρηματοδότηση από την Ένωση — Κανονισμός 1083/2006 — Δημοσιονομικές διορθώσεις — Αποκλειστική προθεσμία για την έκδοση της αποφάσεως της Επιτροπής —Αδυναμία εκδόσεως της αποφάσεως μετά τη λήξη της προθεσμίας (Κανονισμός 1164/94 του Συμβουλίου, παράρτημα II, άρθρο H § 2, όπως τροποποιήθηκε με τους κανονισμούς 1264/1999 και 1265/1999· κανονισμός 1386/2002 της Επιτροπής, άρθρο 18 § 3) (βλ. σκέψη 39)
Αντικείμενο
Αίτημα περί ακυρώσεως των άρθρων 1 και 2 της αποφάσεως C(2013) 1870 τελικό της Επιτροπής, της 27ης Μαρτίου 2013, περί μειώσεως κοινοτικής χρηματοδοτικής συνδρομής που χορηγήθηκε από το Ταμείο Συνοχής στην Πορτογαλική Δημοκρατία για το σχέδιο «Ανάπτυξη των λιμενικών υποδομών της αυτόνομης περιφέρειας της Μαδέρας — Λιμένας του Caniçal», στη Μαδέρα (Πορτογαλία).
Διατακτικό
Το Γενικό Δικαστήριο αποφασίζει:
1)
Ακυρώνει την απόφαση C(2013) 1870 τελικό της Επιτροπής, της 27ης Μαρτίου 2013, περί μειώσεως κοινοτικής χρηματοδοτικής συνδρομής που χορηγήθηκε από το Ταμείο Συνοχής στην Πορτογαλική Δημοκρατία για το σχέδιο «Ανάπτυξη των λιμενικών υποδομών της αυτόνομης περιφέρειας της Μαδέρας — Λιμένας του Caniçal», στη Μαδέρα (Πορτογαλία).
2)
Καταδικάζει την Ευρωπαϊκή Επιτροπή στα δικαστικά έξοδα.